वैशाख ११ गते सोमबार बिहानै डिआइजी नवराज सिलवाललाई प्रहरीले नियन्त्रणमा लिएको खबर आयो। प्रहरी प्रवक्ताले पक्राउ परेको हैन, बयान लिन उपस्थित गराएको भने। सिलवालले आफ्नो कार्यसम्पादन मूल्याङ्कन फाइलमा प्रकाश अर्यालको नम्बर कपिपेस्ट गरेर कीर्ते फाइल सर्वोच्चमा बुझाएको आरोप सरकार पक्षको छ। यसबारे छानबिन गर्न गृह मन्त्रालयले डिआइजी विजयकुमार भट्टको संयोजकत्वमा एसएसपी पवन खरेल, एसपी राजुबाबु श्रेष्ठ, डिएसपी मोहन थापासहितको पाँच सदस्यीय टोली बनाएको छ। यो छानबिन टोलीले बयानका लागि नवराजलाई बोलाएको थियो। तर उनी आएका थिएनन्। त्यसपछि आज २ नम्बर गणको प्रहरी लिन गएका थिए। उनले सुरुमा जान्नँ भनेछन्। पछि वकीलसँग कुरा गर्छु भनेर शम्भु थापाकोमा गएका रहेछन्। त्यहीँबाट शम्भु थापासहित नवराजलाई हेडक्वार्टर लगिएको रहेछ। यो भयो बिहानको कुरा।
